CELEX: 62011CN0174
Language: et
Date: 2011-04-13 00:00:00
Title: Kohtuasi C-174/11: Eelotsusetaotlus, mille on esitanud Bundesfinanzhof (Saksamaa) 13. aprillil 2011 — Finanzamt Steglitz versus Ines Zimmermann

30.7.2011   
            
            
               ET
            
            
               Euroopa Liidu Teataja
            
            
               C 226/10
            
         Eelotsusetaotlus, mille on esitanud Bundesfinanzhof (Saksamaa) 13. aprillil 2011 — Finanzamt Steglitz versus Ines Zimmermann
   (Kohtuasi C-174/11)
   2011/C 226/17
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Finanzamt Steglitz
   
      Vastustaja: Ines Zimmermann
   
      Eelotsuse küsimused
   
   
               1)
            
            
               Kas nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta (1) artikli 13 A osa lõike 1 punkti g ja/või lõike 2 punkti a kohaselt on liikmesriigi seadusandjal lubatud seada haigetele ja hooldust vajavatele isikutele osutatavate ambulatoorsete hooldusteenuste maksust vabastamise tingimuseks, et asjaomaste asutuste puhul „on eelneval kalendriaastal hoolekandeteenuste kulud vähemalt kahel kolmandikul juhtudest täielikult või suures osas hüvitatud seaduse alusel loodud sotsiaalkindlustus- või sotsiaalabiasutuste poolt” (1993. aasta Umsatzsteuergesetz’i (käibemaksuseadus) § 4 punkti 16 alapunkt e)?
            
         
               2)
            
            
               Kas lähtuvalt käibemaksu neutraalsuse põhimõttest mõjutab vastust sellele küsimusele asjaolu, et liikmesriigi seadusandja käsitab samu teenuseid muudel tingimustel maksuvabana, kui neid osutavad ametlikult heategevana tunnustatud organisatsioonid ning nende liikmeks olevad heategevuslikud üksused, isikute ühendused ja varakogumid (1993. aasta Umsatzsteuergesetz’i § 4 punkt 18)?
            
         
      (1)  EÜT L 145, lk 1; ELT eriväljaanne 09/01, lk 23.